

KLASA: 406-01/17-04/44

URBROJ: 526-02-03-03-01/3

Zagreb, 01. lipnja 2017.

**IZVIJEŠĆE O PROVEDENOM SAVJETOVANJU ZA DOKUMENTACIJU O NABAVI Nabava usluge podrške daljnjem mjerenju administrativnog opterećenja gospodarstva primjenom Standard Cost Model (SCM) metodologije**

**Evidencijski broj nabave: 1/2017/E-VV**

**Ad/I** Sukladno članku 198. Zakona o javnoj nabavi (Narodne novine 120/2016) – skraćeni naziv zakona: ZJN 2016, Naručitelj provodi analizu tržišta u svrhu pripreme postupka nabave i informiranje gospodarskih subjekata o svojim planovima i zahtjevima u vezi s nabavom usluge podrške daljnjem mjerenju administrativnog opterećenja gospodarstva primjenom Standard Cost Model (SCM) metodologije.

Javni naručitelj smije tražiti ili prihvatiti savjet neovisnih stručnjaka, nadležnih tijela ili sudionika na tržištu koji može koristiti u planiranju i provedbi postupka nabave te izradi dokumentacije o nabavi, pod uvjetom da takvi savjeti ne dovode do narušavanja tržišnog natjecanja te da ne krše načela zabrane diskriminacije i transparentnosti.

Prije pokretanja otvorenog ili ograničenog postupka javne nabave za nabavu radova ili postupka javne nabave velike vrijednosti za nabavu robe ili usluga, javni naručitelj obvezan je opis predmeta nabave, tehničke specifikacije, kriterije za kvalitativni odabir gospodarskog subjekta, kriterije za odabir ponude i posebne uvjete za izvršenje ugovora staviti na prethodno savjetovanje sa zainteresiranim gospodarskim subjektima u trajanju od najmanje pet dana.

Nakon provedenog savjetovanja javni naručitelj obvezan je razmotriti sve primjedbe i prijedloge zainteresiranih gospodarskih subjekata, izraditi izvješće o prihvaćenim i neprihvaćenim primjedbama i prijedlozima, te ga objaviti na internetskim stranicama.

**Ad/II** Dana 26. svibnja 2017. godine Naručitelj je na svojim Internet stranicama objavio dokument vezan za dokumentaciju o nabavi usluge podrške daljnjem mjerenju administrativnog opterećenja gospodarstva primjenom Standard Cost Model (SCM) metodologije, sve sukladno članku 198. Zakona o javnoj nabavi.

Rok za prethodno savjetovanje iznosi pet dana i u navedenom roku nije bilo zainteresiranih gospodarskih subjekata koji bi podnijeli svoje prijedloge i primjedbe vezano za dokumentaciju o nabavi.

Slijedom navedenog, Naručitelj objavljuje ovaj dokument, a nakon čega će objavit dokumentaciju o nabavi u Elektroničkom oglasniku javne nabave Republike Hrvatske.

Državna tajnica

Nataša Mikuš Žigman